### Beslutning

Fremsendes til Børn og Unge-udvalget til behandling i henhold til beslutning i byrådets møde den 19. januar 2022.

Udbygning af Langagerskolen til en tresporet specialskole.

### Resumé

Langagerskolen oplever på lige fod med andre skoler i disse år at få flere elever. Både som en følge af væksten i befolkningstallet, men også som følge af væksten i andelen af børn, der får anvist et specialtilbud.

Langagerskolen oplever allerede i indeværende skoleår et stort kapacitetspres. I budgetforlig 2021 afsatte byrådet derfor, i [adresse] Investeringsplan 2024 til 2033, 21,2 mio. kr. i 2022-priser til at udbygge skolen. Med indstillingen foreslås det, at midlerne frigives til Børn og Unge så arbejdet med at udvide skolen kan påbegyndes hurtigst muligt.

Tilbygningen til skolen forventes at stå færdig i marts 2023.

### Indstilling

Det indstilles:

At 1) der gives anlægsbevilling på 21,2 mio. kr. i 2022-priser til udbygning af Langagerskolen finansieret af anlægsreserven til udbygning af skolen afsat i [adresse] 2024-2033.

At 2) at bevillingen frigives til Børn og Unge. Rådighedsbeløbet fordeler sig med 10,6 mio. kr. i 2022 og 10,6 mio. kr. i 2023.

At 3) to procent af den samlede anlægsramme anvendes til intern projektledelse.

### Sagens forløb

16-12-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-12-2021 Magistraten

Fremsendes til [adresse] med bemærkning, at Magistraten i mødet den 20. december 2021 anbefaler, at byrådet tiltræder Magistratsafdelingen for Børn og Unges indstilling af 1. december 2021.

Rådmand Heidi Jakobsen var forhindret i at deltage i sagens behandling.

 19-01-2022 Aarhus Byråd
Fremsendes til Børn og Unge-udvalget til behandling i henhold til beslutning i byrådets møde den 19. januar 2022.
 26-01-2022 Børn og Unge-udvalget

Udvalget kunne enstemmigt tiltræde indstillingen.

Nicolaj Bech var forhindret i at deltage i udvalgets behandling af sagen.

 02-02-2022 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 2. februar 2022 har vedtaget Magistratens indstilling i overensstemmelse med erklæring fra Børn og Unge-udvalget af 26. januar 2022.